America, amenințată de un nou lockdown: "Urmează să intrăm în iadul Covid“.
Michael Osterholm s-a alăturat echipei lui Joe Biden luni. Osterholm anunţă că un nou lockdown naţional ar putea fi impus în SUA curând. Noul lockdown ar dura înte 4 şi 6 săptămâni.
America se poate întoarce în lockdown. Consilierul lui Biden din echipa COVID, Michael Osterholm, spune că ar putea băga SUA timp de 4-6 săptămâni în lockdown național ca sa ţină sub control pandemia la fel cum s-a întâmplat în Noua Zeelandă şi Australia.Osterholm, doctor la Universitatea din Minnesota a mai explicat şi că vine cea mai neagră perioadă a pandemiei pentru Statele Unite, iar spitalele din oraşe ca El Paso deja nu mai fac faţă numărului de infectări.Michael Osterholm, consilierul lui Joe Biden: "Ceea ce trebuie să înţeleagă americanii e că urmează să intrăm în iadul COVID. Chiar se întâmplă. Acum 10 săptămâni am prezis că de ziua muncii vom vedea o creştere astronomică a numărului de cazuri. După cum ştiţi, acum vorbim exact de acest fel de problemă: 120-130 de mii de cazuri noi pe zi, când acum câteva săptămâni vorbeam doar de 23-25 de mii de cazuri. Acest număr va continua să crească substanţial, nici măcar nu ne-am apropiat de vârf “.